# Ĉu vi konas la teron?

| Ĉu Vi Konas la Teron? |
| --- |
| Ĉu Vi Konas la Teron? |
| Aŭtoro | Endre Dudich
 |
| Eldonjaro | 1983
 |
| Urbo | Budapeŝto
 |
| Eldoninto | SEC de UEA
 |
| Paĝoj | 150+68 paĝoj, 23 cm
 |
| ISBN | 963 571 080 1
 |
|  |

Ĉu vi konas la teron? estas 150-paĝa libro pri geologio, verkita de Endre Dudich. Ĝi eldoniĝis ĉe Scienca Eldona Centro de Universala Esperanto-Asocio en Budapeŝto en la jaro 1983, kaj ĝis nun estas la precipa referenca verko pri geologio en Esperanto.

Recenzo de Gaston Waringhien aperis en aprilo 1985 en *Sennaciulo*, 4(959), paĝo 31.

## Recenzoj

|  |
| --- |
|  |
|  |

|  |
| --- |
| **„** Aperis la libro *Ĉu vi konas la teron? Ĉapitroj el la geologiaj sciencoj* originale verkita en Esperanto de d-ro Endre Dudich, eldonita de Scienca Eldona Centro de UEA, Budapeŝto.
Ĉi tiu altnivela enkonduko en la geologion estas la plej grava kaj plej ampleksa antaŭenpaŝo sur la kampo de tiu scienco en la Internacia Lingvo. La aŭtoro traktas en populariga maniero tra 12 ĉapitroj la jenajn subbranĉojn de la geologio: geonomion, geokemion, mineralogion, dinamikan geologion, petrologion kaj sedimentologion, paleontologion, tektonikon, ter-internon, ter-historion kaj stratigrafion, aplikajn geofizikon kaj geologion, kosmogeologion kaj planedologion.

Ĉiun ĉapitron akompanas abundaj figuroj kaj tabeloj, kiuj vivigas kaj klarigas la tekston. Fine aperas geologia leksikoneto kaj listo de rekomendita Esperanta kaj alilingva literaturo. Antaŭparolon verkis inĝ. Petâr Todorov, estrarano de UEA pri faka agado. **”** |
| — Boletín n266 (nov 1984) |

 |

|  |
| --- |
|  |
|  |

|  |
| --- |
| **„** La deziroj por grave pliampleksigi la esperantlingvan sciencanfakan literaturon, naskis en 1981 la decidon establi la Sciencan Eldoncentron de UEA en Budapeŝto. Nun kuŝas antaŭ ni la unua libro de tiu ĉi centro, verkita de D-ro Endre Dudich, scienca vicdirektoro de la Hungara Ŝtata Geologia Instituto. La aŭtoro intencis atentigi la legantojn pri kelkaj el la aro de geologiaj scienco-branĉoj kaj pri la plej aktualaj taskoj. Farante tion E. Dudich klopodis variigi la stilon de unuopaj ĉapitroj, kiujn li rigardas «kiel menu-karton por gustumi la geologiajn sciencojn." Estas rimarkinde, ke laŭ la literaturlisto de la 128 uzataj kaj rekomenditaj publikaĵoj estos 67 esperantlingvaj titoloj.
Unue ni konatiĝas kun variaj niveloj de organiziteco aŭ strukturiteco de ne vivejoj kaj vivuloj. La geonomiajn demandojn sekvas ĉapitro pri geokemio.
Parolinte pri milvizaĝa kristalmondo E. Dudich ekskursas kun ni tra la mondo de vulkanismo, tra tiu de transporto kaj demetiĝo
de sablo ktp. Tiam ekparolas la rokoj, la magnorokaĵoj kaj sedimentrokaĵoj. Per la procedo de la fosiliigo kaj ties rezulto, la fosilioj, ni aŭdas pri la ekscita kaj enigma mondo de la pravivo. Pri la geosferoj de nia Tero, la variaj tektonikaj fenomenoj temas speciala ĉapitro. El la riĉega scenaro de la Terhistorio la aŭtoro travivigos nin tri "aktojn": La karbonion, la kretaceon kaj la historion de la lasta maro en Danuba baseno.
La ĉapitro pri aplikata geofiziko — verkita de A. Lukacs — sciigas nin pri la plej moderna tekniko pri esplorado de la Terkrusto
kaj la trovado de ekspluateblaj mineralkuŝejoj: La gravita, la magneta, la elektra, la sisma esploradoj.
Problemoj de aplikata geologio estas prezentitaj „helpe de fikcia ekzemplo, kvazaŭ foliumante dokumentojn de elpensita ministerio de elpensita ŝtato, korespondanta kun eĉ pli fantazia geologia firmao esperanta." Post tiu ĉi prezentado, ne sen esperantista memironio, sekvas fine malgranda ĉapitro pri kosmologio kaj planedologio. Kiel aneksaĵon la libro entenas naŭpaĝan geologian leksikoneton.

La esprimmaniero de la aŭtoro estas komprenebla por vasta legantaro. Per la trafa divido de la teksto en alineojn la libro estas facile legebla. Rilate la preserarojn la libro estas zorgeme kontrolita. Sur la paĝoj 91 kaj 93 eraroj enŝteliĝis: Kompreneble la apero de la unuaj vivuloj okazis antaŭ 3100 milionoj da jaroj kaj ne — kiel indikite — antaŭ 3,1 mj. La preskvalito estas diversa kaj deziroj restas por tiun pliblonigi. Entute la libro de E. Dudich estas leginda kaj rekomendinda al vasta legantaro. **”** |
| — K. H. Simon. Der Esperantist n130 feb. 1985 |

 |

## Bildaro

* La fina kovrilo de la libro

## Eksteraj ligiloj

* Libroservo de UEA
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*